Kristóf Milák

| Kristóf Milák |
| --- | --- |
 Kristóf Milák nuorten olympialaisissa 2018.
Henkilötiedot
Syntynyt: 20. helmikuuta 2000 (ikä 24)
Kansalaisuus:   Unkari
Uimari
Pituus:  190 cm
Paino:  83 kg
Lajit:  perhosuinti
Ennätykset:  maailmanennätys 200 m perhosuinti (1.50,34) (pitkä rata) Euroopan ennätys 100 m perhosuinti (49,68) (50 m rata)
Voitot:  2 olympiakultaa, 3 maailmanmestaruutta, 8 Euroopan-mestaruutta
  [ Muokkaa Wikidatassa ]   
| Mitalit>  Olympialaiset  |
| --- | --- | --- |
|  Kultaa | Tokio 2020 | 200 m perhosuinti |
|  Kultaa | Pariisi 2024 | 100 m perhosuinti |
|  Hopeaa | Tokio 2020 | 100 m perhosuinti |
|  Hopeaa | Pariisi 2024 | 200 m perhosuinti |
MM-kilpailut (pitkä rata) 
|  Kultaa | Gwangju 2019 | 200 m perhosuinti |
|  Kultaa | Budapest 2022 | 100 m perhosuinti |
|  Kultaa | Budapest 2022 | 200 m perhosuinti |
|  Hopeaa | Budapest 2017 | 100 m perhosuinti |
EM-kilpailut (pitkä rata) 
|  Kultaa | Glasgow 2018 | 200 m perhosuinti |
|  Kultaa | Budapest 2020 | 100 m perhosuinti |
|  Kultaa | Budapest 2020 | 200 m perhosuinti |
|  Kultaa | Rooma 2022 | 100 m perhosuinti |
|  Kultaa | Rooma 2022 | 200 m perhosuinti |
|  Kultaa | Rooma 2022 | 4 × 200 m vapaauinti |
|  Kultaa | Belgrad 2024 | 100 m perhosuinti |
|  Kultaa | Belgrad 2024 | 200 m perhosuinti |
|  Hopeaa | Rooma 2022 | 100 m vapaauinti |
|  Hopeaa | Rooma 2022 | 4 × 100 m vapaauinti |
EM-kilpailut (lyhyt rata) 
|  Hopeaa | Kazan 2021 | 200 m perhosuinti |
Kristóf Milák (s. 20. helmikuuta 2000) on unkarilainen uimari, joka on menestynyt perhosuinnissa. Hän on voittanut kaksi olympiakultaa, kolme maailmanmestaruutta ja kahdeksan Euroopan-mestaruutta.
Milák voitti vuosina 2016–2018 kahdeksan nuorten Euroopan-mestaruutta, vuonna 2017 neljä nuorten maailmanmestaruutta ja vuonna 2018 kolme kultaa nuorten olympialaisissa sekä kaikissa niissä myös himmeämpiä mitaleja. Ensimmäisen aikuisten arvokisamitalinsa hän saavutti maailmanmestaruuskilpailuissa 2017 uimalla 100 metrin perhosuinnissa Caeleb Dresselin takana hopealle. Pitkän radan EM-kilpailuissa 2018 Milák voitti kultaa 200 metrin perhosuinnissa ajalla 1.52,79. MM-kilpailuissa 2019 hän voitti 200 metrin perhosuinnissa kultaa maailmanennätysajalla 1.50,73 ja jätti hopeamitalisti Daiya Seton 3,13 sekunnin päähän.
Toukokuussa 2021 uiduissa EM-kilpailuissa Milák voitti kultaa 100 metrin ja 200 metrin perhosuinnissa. Myöhemmin samana vuonna Tokion olympialaisissa hän voitti 200 metrillä kultaa olympiaennätysajalla 1.51,25, millä hän voitti hopeamitalisti Tomoru Hondan 2,48 sekunnilla. Lisäksi hän saavutti hopeaa 100 metrin perhosuinnissa euroopanennätysajalla 49,68, jääden jälkeen Yhdysvaltain Caeleb Dresselistä 0,23 sekuntia. Hän sai samana vuonna lyhyen radan EM-hopeaa 200 metrin perhosuinnissa.
Milák voitti Budapestissa 2022 maailmanmestaruuden 100 metrin perhosuinnissa ajalla 50,14 ja 200 metrin perhosuinnissa maailmanennätysajalla 1.50,34. Saman vuoden Rooman EM-kilpailuissa hän saavutti kultaa 100 metrin perhosuinnissa ajalla 50,33, 200 metrin perhosuinnissa ajalla 1.52,01 ja 4 × 200 metrin vapaauintiviestissä sekä hopeaa 100 metrin vapaauinnissa ja 4 × 100 metrin vapaauintiviestissä.
Vuonna 2024 Milák voitti kultaa 100 ja 200 metrin perhosuinnissa Belgradin pitkän radan EM-kilpailuissa. Pariisin olympialaisissa hän voitti kultaa 100 metrin perhosuinnissa ajalla 49,90 ja saavutti hopeaa 200 metrin perhosuinnissa ajalla 1.51,75.
Milákin pitkän radan perhosuintiennätykset ovat 100 metrillä 49,68 vuonna 2021 käydyistä olympialaisista ja 200 metrillä maailmanennätys 1.50,34 MM-kilpailuista 2022. Lyhyellä radalla hänen ennätyksensä samoilta matkoilta ovat 49,56 ja 1.49,86, molemmat marraskuulta 2022.